rejauldu/bengali-wikipedia huggingface dataset:
ক্রিস্তিয়ান কারেম্ব্যু (Christian Karembeu)(জন্ম ডিসেম্বর ৩, ১৯৭০) একজন প্রাক্তন ফরাসি ফুটবল খেলোয়াড়। তিনি ১৯৯৮ সালের বিশ্বকাপ বিজয়ী ফ্রান্সের জাতীয় ফুটবল দলের সদস্য ছিলেন। তার স্ত্রী হলেন বিখ্যাত মডেল আর্দ্রিয়ানা স্ক্লেনারিকোভা।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:স্পোর্টিং ক্লাব বাস্তিয়ার খেলোয়াড় বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:গ্রিসে প্রবাসী ফুটবলার বিষয়শ্রেণী:সুইজারল্যান্ডে প্রবাসী ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:২০০১ ফিফা কনফেডারেশন্স কাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:জীবিত ব্যক্তি বিষয়শ্রেণী:সুইস সুপার লিগের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:লেজিওঁ দনরের নাইট বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:২০শ শতাব্দীর ফরাসি পুরুষ ক্রীড়াবিদ বিষয়শ্রেণী:সারভেত ফুটবল ক্লাবের খেলোয়াড়
অ্যান্টিগুয়া ও বার্বুডা জাতীয় অলিম্পিক কমিটি (; এছাড়াও সংক্ষেপে আইওসি কোড এএনটি দ্বারা পরিচিত) হলো অ্যান্টিগুয়া ও বার্বুডার জাতীয় অলিম্পিক কমিটি। এই সংস্থাটির ১৯৬৫ সালে প্রতিষ্ঠিত হয়েছে; প্রতিষ্ঠার ১১ বছর পর ১৯৭৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অ্যান্টিগুয়া ও বার্বুডার সেন্ট জন'সে অবস্থিত।  বর্তমানে অ্যান্টিগুয়া ও বার্বুডা জাতীয় অলিম্পিক কমিটির সভাপতির দায়িত্ব পালন করছেন ইপি শেত গ্রিন, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ক্লিফ এল উইলিয়ামস।   ইতিহাস  ১৯৬৫ সালে অ্যান্টিগুয়া ও বার্বুডার বহু-ক্রীড়ার সর্বোচ্চ সংস্থা হিসেবে অ্যান্টিগুয়া ও বার্বুডা জাতীয় অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় এগারো বছর পর অ্যান্টিগুয়া ও বার্বুডা ১৯৭৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।   আরও দেখুন   অলিম্পিকে অ্যান্টিগুয়া ও বার্বুডা   তথ্যসূত্র    বহিঃসংযোগ      এএনওসিতে অ্যান্টিগুয়া ও বার্বুডা জাতীয় অলিম্পিক কমিটি   অলিম্পিডিয়ায় অ্যান্টিগুয়া ও বার্বুডা জাতীয় অলিম্পিক কমিটি   অলিম্পিক.কমে অ্যান্টিগুয়া ও বার্বুডা জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে অ্যান্টিগুয়া ও বার্বুডা বিষয়শ্রেণী:অ্যান্টিগুয়া ও বার্বুডার ক্রীড়া পরিচালনা পরিষদ বিষয়শ্রেণী:১৯৬৫-এ অ্যান্টিগুয়া ও বার্বুডায় প্রতিষ্ঠিত বিষয়শ্রেণী:১৯৬৫-এ প্রতিষ্ঠিত ক্রীড়া সংস্থা
তমঘা-ই-জুরাত পাকিস্তানের চতুর্থ সর্বোচ্চ সামরিক পুরস্কার। পাকিস্তানের মাটিতে বা তার সীমানার বাইরে বিরোধী শক্তির সাথে সশস্ত্র যুদ্ধে নিযুক্ত থাকাকালীন অসাধারণ বীরত্বের জন্য এই সম্মাননা প্রদান করা হয়। পাকিস্তান প্রজাতন্ত্র হওয়ার পর ১৯৫৭ সালে এই পুরস্কারটি প্রতিষ্ঠিত হয়েছিল, তবে এটি ১৯৪৭ সালে পূর্ববর্তীভাবে প্রতিষ্ঠিত হয়েছিল। এই পদকটি বিভিন্ন ধরণের উচ্চ ঝুঁকিপূর্ণ কৌশলগত মিশনের জন্য প্রদান করা হয় যেমন যুদ্ধ, কৌশলগত পুনরুদ্ধার এবং অনুপ্রবেশ এবং পাকিস্তান সেনাবাহিনী, নৌবাহিনী, বিমান বাহিনী এবং আধাসামরিক বেসামরিক সশস্ত্র বাহিনীর সকল পদমর্যাদার, কমিশনড অফিসার এবং নন-কমিশনড অফিসারদের দেওয়া যেতে পারে। বাহিনী যেমন ফ্রন্টিয়ার কর্পস, ফ্রন্টিয়ার কনস্ট্যাবুলারি এবং পাকিস্তান রেঞ্জার্স। অগ্রাধিকারের ক্রম অনুসারে সিতারা-ই-জুরাত-এর নীচে স্থান দেওয়া হয়েছে, তমঘা-ই-জুরাত হল যুক্তরাজ্যের কমনওয়েলথ সম্মান ব্যবস্থায় মিলিটারি ক্রস এবং মার্কিন যুক্তরাষ্ট্রের সম্মানী ব্যবস্থায় সিলভার স্টারের সমতুল্য।   প্রাপক  ১৯৬৫ সালের ভারত পাকিস্তান যুদ্ধে অবদানের জন্য মেজর জিয়াউর রহমানের সামরিক ইউনিটকে তামঘা-ই-জুরাতও দেওয়া হয়েছিল; পরে তিনি ১৯৭১ সালে পাকিস্তান সেনাবাহিনী থেকে পদত্যাগ করেন এবং পরবর্তীকালে বাংলাদেশের সপ্তম রাষ্ট্রপতি হন।   তথ্যসূত্র    এছাড়াও দেখুন   পাকিস্তানি সশস্ত্র বাহিনী   বহিঃসংযোগ   Paktribune.com   পাকিস্তানের পদক  পাকিস্তানের অলঙ্করণ এবং পদক  বিষয়শ্রেণী:১৯৫৭-এ পাকিস্তানে প্রতিষ্ঠিত বিষয়শ্রেণী:১৯৫৭-এ প্রবর্তিত পুরস্কার বিষয়শ্রেণী:পাকিস্তানের সামরিক পুরস্কার ও সম্মাননা
তাশখন্দ–সমরকন্দ উচ্চ গতির রেলপথ বা তাশখন্দ-সমরকান্দ হাই স্পিড রেল লাইন হল দুটি উজবেক শহর তাশখন্দ এবং সমরকন্দের মধ্যে ৩৪৪-কিলোমিটার (২১৪ মাইল) উচ্চ গতির রেল সংযোগ। রুটটি উজবেকিস্তানের চারটি প্রাদেশিক অঞ্চলের মধ্য দিয়ে যায়। এই চারটি চারটি প্রাদেশিক অঞ্চল হল তাশখন্দ, সিরডেরো, জিজাখ এবং সমরকান্দ। ব্র্যান্ড আফরোশিওবের অধীনে সপ্তাহে ৭ দিন ট্রেন চলাচল করে এই রেলপথে। ২২ শে আগস্ট, ২০১৫ তারিখে কার্শিরে রেলপথটির ১৪১ কিলোমিটার দীর্ঘ সম্প্রসারণ শুরু হয় http://podrobno.uz/cat/economic/zapushchena-eshche-odna-vysokoskorostnaya-liniya-tashkent-karshi-put-zaymet-vsego-3-chasa-/। ২০১৬ সালের ২৫ আগস্ট টেলগো-২৫০ প্রথমবারের মতো সমরকন্দ থেকে ২৫৬ কিলোমিটারের রেলপথের আধুনিকীকরণ প্রকল্প সমাপ্তি করে চলাচল শুরু করে এবং বোখারার পর্যন্ত সম্প্রসারণ শুরু হয়। তাশখন্দ থেকে বুখারার দূরত্ব ৬০০ কিলোমিটার, যা  এখন ৭ ঘণ্টার পরিবর্তে ৩ ঘণ্টা ২০ মিনিট অতিক্রম করা সম্ভব।   ইতিহাস  thumb|left|তাশখন্দের  প্রধান রেলওয়ে স্টেশন  নির্মাণ ১১ মার্চ ২০১১ সালে রেলপথের উপর শুরু হয়, পরে সেই বছরে প্রায় ৭০ মিলিয়ন মার্কিন ডলার খরচ করে পরিকল্পনাটি সম্পন্ন হয়।  রেলপথটি নতুন এবং পুনর্নির্মাণযোগ্য ট্র্যাক্ট উভয়ের ক্ষেত্রে পাশাপাশি রুটের আধুনিক সংকেত ব্যবস্থাগুলিও যোগ করা হ্য ।  উচ্চ গতির রেল পরিষেবা সমর্থন করতে সক্ষম ট্র্যাক্ট নির্মাণের পাশাপাশি, প্রকল্পটির অংশ হিসাবে বুখারার ও খিযা শহরগুলির নিম্নমানের কিছু ট্র্যাক্ট নির্মিত হয়েছিল।  ৩৪৪ কিলোমিটার (২১৪ মাইল) উচ্চ গতির রেলপথটি দিয়ে ২৫0 কিলোমিটার/ঘণ্টা (১৬০ মাইল) পর্যন্ত গতিতে ট্রেন চলতে সক্ষম। এর ফলে তাশখন্দ এবং সমরকন্দের মধ্যে প্রায় দুই ঘণ্টায় রেলপথে ভ্রমণের সম্ভব হয়েছে।  ২০১১ সালের সেপ্টেম্বরে রেলপথটি বাণিজ্যিক কার্যক্রমের জন্য উন্মুক্ত করার কথা হয়েছিল, কিন্তু বিলম্বের মুখোমুখি হয়েছিল নির্মাণ প্রকল্পটি। Uzbekistan’s high-speed trains said to lack suitable tracks পরিচালনা  150px|thumb|left|আফরোশিওব ট্রেনের ভিতরে রেলপথ পরিচালনার জন্য দুটি ট্রেন ২০০৯ সালের নভেম্বরে টালগো থেকে ক্রয়ের জন্য €৩৮ মিলিয়ন  মূল্যের অর্ডার দেওয়া হয়েছিল, ক্রয়ের খরচটি রেল পরিচালক ওজবেকিস্টন টেমেয়ার ও'ওলারি এবং রাষ্ট্রের উজবেকিস্তান পুনর্গঠন এবং উন্নয়ন জন্য তহবিল থেকে পাওয়া ঋণের মধ্যে বিভক্ত ছিল ।  টালগো ২৫০ শ্রেণির প্রথম ট্রেনটি, ২২ জুলাই ২০১১ সালে তাশকন্দে পৌছায়।  প্রতিটি ট্রেনের মধ্যে ২ টি পাওয়ার কার, আট প্যাসেঞ্জার কার এবং ২৭৭ জন যাত্রী ধারণ ক্ষমতা এবং একটি ডাইনিং গাড়ি রয়েছে।   দ্বিতীয় ট্রেনটি তাশকন্দে ৯ ডিসেম্বর ২০০১ সালে পৌঁছায়।  ২৬ আগস্ট, ২০১১ সালে ট্রেনটি তাশখন্দ থেকে সমরকন্দ পর্যন্ত যাত্রা শুরু করে।   ৮ ই আগস্ট, ২০১১ সাল থেকে সপ্তাহে দুবার ব্র্যান্ড আফরোশিওবের বাণিজ্যিক সেবা শুরু হয়।  প্রাথমিকভাবে মোট ভ্রমণের সময় ছিল ২ঃ৩০ ঘণ্টা  কিন্তু জানুয়ারী ২০১২ সালে পরিষেবাগুলি প্রতি সপ্তাহে ৫ বারে উন্নীত হয়,High-speed train Afrosiyob to run five times a week . UzDaily.com. 24 January 2012 এবং দৈনিক পরিষেবা ১৩ ফেব্রুয়ারি ২০১২ সাল থেকে শুরু হয়। High-speed train Afrosiyob to run seven times a week . UzDaily.com. 13 February 2012 ভ্রমণের সময় ১০ ফেব্রুয়ারি ২০১৩ সালের হিসাবে হ্রাস করে ২.২8 ঘণ্টা করা হয়েছে।   তথ্যসূত্র  বহিঃসংযোগ  Uzbekistan Railways Uzbekistan Trains Schedule in English  বিষয়শ্রেণী:উজবেকিস্তানের উচ্চ গতির রেলপথ
তালিন রহমান-ফিগুইরা (née Talyn Rahman; ; জন্ম ৮ মে ১৯৮৫) একজন ব্রিটিশ  কূটনীতিজ্ঞ এবং তৃণমূল কূটনৈতিক এর নির্বাহী পরিচালক। Talyn Rahman-Figueroa, United Kingdom  প্রারম্ভের জীবন তালিন রহমান জন্মগ্রহণ ও বেড়ে ওঠেন লন্ডনে। তার পিতামাতা বাংলাদেশি। ছোটকালে তিনি ফাইটিং ভিডিও-গেইমস, চিত্র অঙ্কনের ভক্ত ছিলেন এবং লন্ডনে থিয়েটারে অভিনয় করতেন।  শিক্ষা ২০০৮ সালে, তালিন রহমান জাপানিজ ভাষায় বিএ এবং SOAS থেকে ম্যানেজমেন্ট পড়েন, তিনি কিয়োটো বিশ্ববিদ্যালয়ের বিদেশ শিক্ষায় অন্যান্য ভাষায়ও প্রশিক্ষণ লাভ করেন। ২০১০ সালে তাকে কূটনৈতিক স্টাডিজে লন্ডন একাডেমী বৃত্তি প্রদান করা হয়, যা দ্বারা তিনি স্নাতকোত্তর ডিগ্রী অর্জন করতে পারেন। ২০১১ সালে তিনি জাতিসংঘ ও ইউরোপীয় ইউনিয়নের অতিরিক্ত প্রশিক্ষণ নিয়ে ওয়েস্টমিনিস্টার বিশ্ববিদ্যালয় থেকে কূটনৈতিক স্টাডিজে এমএ সম্পন্ন করেন। পরে তিনি মরক্কোয় ইউনিভার্সিটি আল আকহাওয়েন থেকে মধ্যপ্রাচ্য ও উত্তর আফ্রিকার রাজনীতি বিষয়ে একটি ডিপ্লোমা অর্জন  করেন এবং কানাডা ম্যাকগিল বিশ্ববিদ্যালয়ের হিউম্যান রাইটস ফেলোশিপ অর্জন করেন। তার গবেষণার পর তিনি হাউস অব কমন্স, ইউরোপীয় ইউনিয়ন কমিশনের এবং নিউ ইয়র্কে জাতিসংঘ সদর দপ্তরের সম্পূরক কূটনৈতিক প্রশিক্ষণ সম্পন্ন করেন।  ক্যারিয়ার তৃণমূল কূটনৈতিক  ব্যক্তিগত জীবন তালিন রহমান তার স্বামী এন্থোনি ফিগুইরোয়ার সঙ্গে  লন্ডনে বসবাস করেন। তিনি সোটোকান আর্টসের সাবেক ছাত্রী ও।, তায়কোয়ান্দো ও ক্রাব মাগাও তিনি জানেন। তিনি ক্রসফিট এর একজন সক্রিয় অংশগ্রহণকারী এবং টাবাতা এর সঙ্গেও যুক্ত আছেন।  ২০১৩-এ তালিন রহমান তারঁ প্রথম বই 'স্ট্রিট ফাইটার: ড্রিম নেভার ইন্ডস' প্রকাশ করেন যেটি ভিডিও গেইমসের কাহিনী অবলম্বনে রচিত।  পুরস্কার ২০১২ এর এপ্রিলে তালিন রহমান চ্যানেল এস পুরস্কার অর্জন করেন।  তথ্যসূত্র  বহিঃসংযোগ  Talyn Rahman-Figueroa on Blogger Talyn Rahman-Figueroa on EnjoyGram Talyn Rahman-Figueroa on Peace and Collaborative Development Network  Grassroot Diplomat website  Street Fighter: Dream Never Ends website Pitts, Beth. Grassroot Diplomat: The 26-Year Old Entrepreneur with Desmond Tutu, Kofi Annan & Nick Clegg In Her Network. The Next Woman. 16 January 2012 Franco, David J. Grassroot Diplomat: The Power of Relationships. InPEC. 31 January 2012 Rahman-Figueroa, Talyn. Celebrating the Rise of Women in Diplomacy. Diplomatic Courier. 8 March 2012 Athavale, Shruti. A new type of diplomacy Polemics. June 2012 Talyn Rahman-Figueroa – Helping Governments and NGO’s Communicate . Peace Is Sexy  বিষয়শ্রেণী:১৯৮৫-এ জন্ম বিষয়শ্রেণী:ইংরেজ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ইংরেজ নারী ঔপন্যাসিক বিষয়শ্রেণী:সামাজিক উদ্যোক্তা বিষয়শ্রেণী:লন্ডনের ব্যবসায়ী বিষয়শ্রেণী:ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বালা দেশপাণ্ডে ২০০৮ সাল থেকে ভেঞ্চার ক্যাপিটাল ফার্ম, নিউ এন্টারপ্রাইজ অ্যাসোসিয়েটস (ভারত) (এনইএ) এর সিনিয়র ম্যানেজিং ডিরেক্টর। এনইএ একটি উদ্যোগী মূলধন সংস্থা, যার ১৩ বিলিয়ন মার্কিন ডলারেরও বেশি প্রতিশ্রুতিবদ্ধ মূলধন রয়েছে। ২০০৮ সালে অর্থনৈতিক মন্দা চলাকালীন এনইএ ভারতে সরাসরি বিনিয়োগ শুরু করে এবং এর পর থেকে ১৪ টি প্রতিষ্ঠানের একটি পোর্টফোলিও তৈরি করে.  ফরচুন ইন্ডিয়া (২০১ ৬)র ভারতের সবথেকে ক্ষমাতাশালী মহিলা উদয়ক্তাদের তালিকায় তিনি ৪৯ তম স্থানে ছিলেন   শিক্ষা এবং ব্যক্তিগত জীবন  তিনি মুম্বই বিশ্ববিদ্যালয় থেকে অর্থনীতিতে স্নাতকোত্তর শেষ করেছেন। তিনি যমুনালাল বাজাজ ইনস্টিটিউট অফ ম্যানেজমেন্ট স্টাডিজ থেকে ব্যবস্থাপনা বিদ্যায় স্নাতকোত্তর ডিগ্রি অর্জন করেছেন।  তিনি মেরিকো লিমিটেডে বিনিয়োগকারী সম্পর্ক এবং এমঅ্যান্ডএ ফাংশনের প্রধান চৈতন্য দেশপান্ডেরর সাথে বিবাহবন্ধনে আবদ্ধ হয়েছেন। এই দম্পতি মুম্বাইয়ে থাকেন   কর্মজীবন  তার ২৩ বছরেরও বেশি পেশাদার অভিজ্ঞতা রয়েছে, যার মধ্যে ১৪ বছরের ব্যক্তিগত ইক্যুইটি সংক্রান্ত অভিজ্ঞতা রয়েছে। তার ব্যক্তিগত ইক্যুইটি অভিজ্ঞতা আইপিও, বাযিব্যাকস, কৌশলগত বিক্রয় এবং মূলধন বাজারের বিভক্তকরণসহ একাধিক বহির্গমনকে পরিচালনা করার জন্য তরুণ সংস্থাগুলির লালন করা থেকে শুরু করে পুরো চক্রটি দেখেছে। তার নেতৃত্বে, এনইএ ভারতের পরিচালনার আওতাধীন সম্পদ (এইউএম) ১০০ মিলিয়ন ডলার থেকে বেড়ে ৩৫০ মিলিয়ন ডলারে উন্নীত হয়েছে। বালার বিনিয়োগ দক্ষতার মধ্যে খুচরা, মিডিয়া, আইটি ও আইটিইএস, টেলিকম, নির্মাণের পাশাপাশি কয়েকটি উৎপাদন সম্পর্কিত শিল্পের ক্ষেত্র অন্তর্ভুক্ত রয়েছে।  এনইএ (ভারত) বোর্ডে যোগদানের আগে, ২০০০ সাল থেকে তিনি আইসিআইসিআই ভেঞ্চারে বিনিয়োগের পরিচালক ছিলেন। আইসিসিআই ভেনচারে তিনি বিনিয়োগের সুযোগগুলি শনাক্ত করতে এবং বিনিয়োগকারী সংস্থাগুলির ভবিষ্যত গঠনে কৌশলগত ভূমিকা নিতে তার পরিচালিত অভিজ্ঞতা ব্যবহার করেছিলেন। আইসিআইসিআই ভেঞ্চারে তিনি ৬ কোটি থেকে শুরু করে ৩০০ কোটি টাকা পর্যন্ত চুক্তিতে দলগুলির নেতৃত্ব দিয়েছেন। তিনি ট্র্যাভেলজিনি এবং বিলজংশনের মতো শীর্ষস্থানীয় ই-বাণিজ্য উদ্যোগ চালু করেছিলেন। তদ্ব্যতীত, তিনি আইসিআইসিআই ভেনচারের সাথে তার মেয়াদকালে ১০ টিরও বেশি বহিরাগত কার্যকর করতে জড়িত ছিলেন  আইসিআইসিআই ভেঞ্চারের আগে, বালার একাধিক শিল্পের সংস্পর্শ ছিল এবং বেস্টফুডস, ক্যাডবারি এবং আইসিআইয়ের মতো এমএনসিগুলির সাথে বিক্রয়, বিতরণ এবং ব্র্যান্ড পরিচালনার মতো বিভিন্ন কাজ জুড়ে কাজ করেছেন। বেস্টফুডসে, তিনি কৌশলগত পরিকল্পনা দলেরও অংশ ছিলেন।   স্বীকৃতি  ২০১১ এবং ২০১২ সালে পরের দিকে ফোর্বসের দ্বারা বালা ব্যবসায়ের ক্ষেত্রে শীর্ষস্থানীয় ৫০ শীর্ষস্থানীয় মহিলাদের মধ্যে মনোনীত হয়েছেন। নিউইয়র্কের বেস্টফুডসে অনুষ্ঠিত মহিলা নেতৃত্ব ফোরামের জন্যও তাকে মনোনীত করা হয়েছিল।   তথ্যসূত্র   বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় নারী প্রধান নির্বাহী বিষয়শ্রেণী:ভারতীয় প্রধান নির্বাহী
নাথান এলিস (; জন্ম ২২ সেপ্টেম্বর ১৯৯৪) হলেন একজন অস্ট্রেলীয়া ক্রিকেটার। তিনি ২০২১ সালের আগস্টে অস্ট্রেলিয়া ক্রিকেট দলের হয়ে আন্তর্জাতিক ক্রিকেটে অভিষেক করেন।  কর্মজীবন ২০১৮ সালের সেপ্টেম্বরে, এলিসকে ২০১৮ আবুধাবি টি-টোয়েন্টি ট্রফির জন্য হোবার্ট হারিকেন্স স্কোয়াডে মনোনীত করা হয়েছিল। ২০১৮ সালের ৫ অক্টোবর আবু ধাবি টি-টোয়েন্টি ট্রফিতে হোবার্ট হারিকেন্সের হয়ে তার টি-টোয়েন্টি অভিষেক হয়। ২০১৯ সালের ২৩ সেপ্টেম্বর, ২০১৯-২০ মার্শ ওয়ানডে কাপে তাসমানিয়ার হয়ে লিস্ট এ ক্রিকেটে তার অভিষেক হয়। ২০১৯-২০ শেফিল্ড শিল্ড মৌসুমে তাসমানিয়ার হয়ে ২৪ ফেব্রুয়ারি ২০২০ সালে তার প্রথম-শ্রেণীর ক্রিকেটে অভিষেক হয়।  ২০২১ সালের জুন মাসে এলিসকে বাংলাদেশের বিপক্ষে টি-টোয়েন্টি সিরিজের জন্য অস্ট্রেলিয়ার রিজার্ভ খেলোয়াড় হিসেবে মনোনীত করা হয়। সফরের আগে, এলিসকে অস্ট্রেলিয়ার পূর্ণ স্কোয়াডে স্থানান্তরিত করা হয়েছিল রিলি মেরেডিথের জন্য। ২০২১ সালের আগস্টে অস্ট্রেলিয়ার হয়ে বাংলাদেশের বিপক্ষে টি-টোয়েন্টি অভিষেক হয় তার। সে ম্যাচে এলিস হ্যাটট্রিক নেন এবং প্রথম ক্রিকেটার হিসেবে টি-টোয়েন্টি অভিষেক ম্যাচে হ্যাটট্রিক করেন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:চেন্নাই সুপার কিংসের ক্রিকেটার
রশিদ গানিমি (; জন্ম: ২৫ এপ্রিল ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব ফাতহ এবং মরক্কো জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।  ২০২৪ সালে, গানিমি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।  প্রারম্ভিক জীবন রশিদ গানিমি ২০০১ সালের ২৫শে এপ্রিল তারিখে মরক্কোর খুরিবগায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গানিমি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৪ সালের ২৬শে মার্চ তারিখে তিনি ওয়েলস অনূর্ধ্ব-২১ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4310717 গানিমি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল গোলরক্ষক বিষয়শ্রেণী:ফাতহ ইউনিয়ন স্পোর্টের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:পুরুষ ফুটবল গোলরক্ষক
মুহাম্মদ ইজহার আসফি বিহারের একজন ভারতীয় রাজনীতিবিদ এবং বিহার বিধানসভার সদস্য। ইজহার আসফি ২০২০ বিহার বিধানসভা নির্বাচনে এআইএমআইএমের টিকিটে কোচাধামান বিধানসভা কেন্দ্র থেকে জিতেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কিশানগঞ্জ জেলার ব্যক্তি বিষয়শ্রেণী:বিহার বিধানসভার সদস্য ২০২০-২০২৫
ইতিহাস   ঘটনাবলী   ১৯১৮ইং - মার্কিন রাষ্ট্রপতি উড্রো উইলসন মার্কিন কংগ্রেসে ঐতিহাসিক ভাষণ দেন। এই ভাষণে উল্লিখিত চৌদ্দ দফার (fourteen points)-এর উপর ভিত্তি করে জার্মানি অস্ত্রসংবরণে সম্মত হয়।  ১৯৭২ইং - পাকিস্তানের কারগার থেকে বাঙ্গালী নেতা শেখ মুজিবকে মুক্তি দান, লন্ডনের উ্দ্দশ্যে যাত্রা করেন।   জন্ম   ১৯০৯ইং - আশাপূর্ণা দেবী, ভারতীয় বাঙালি ঔপন্যাসিক, ছোটোগল্পকার ও শিশুসাহিত্যিক  ১৯৩৫ইং - এল্‌ভিস প্রেস্‌লি, কিংবদন্তিতুল্য মার্কিন রক্‌ সঙ্গীত শিল্পী।  ১৯৪২ইং - স্টিফেন হকিং, ইংরেজ পদার্থবিদ।  ১৯৪২ইং - জুনিচিরো কোইযুমি, জাপানের সাবেক প্রধানমন্ত্রী।   মৃত্যু   ১৯৩৪ইং - আন্দ্রে বেলি, রুশ দেশের একজন প্রখ্যাত সাহিত্যিক।  ১৯৫০ইং - জোসেফ শুম্পটার, প্রভাবশালী অস্ট্রীয় অর্থনীতিবিদ এবং রাষ্ট্রবিজ্ঞানী।  ২০১৩ইং - নির্মল সেন, বাংলাদেশের প্রখ্যাত সাংবাদিক, রাজনীতিবিদ।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
এক সেকেন্ড সময়ের একটি একক।  সেকেন্ড বা সেকেন্ডস আরোও বোঝাতে পারেঃ   বিজ্ঞান   সেকেন্ড (কোণ)  ২ (সংখ্যা), ক্রমবোধক হিসেবে।  আর্কমিনিট, (Arcsecond) কোণের একটি একক সাধারণভাবে ব্যবহার করা হয় দ্রাঘিমাংশ এবং অক্ষাংশ মানে  বিষুবাংশ-এর সেকেন্ড, জ্যোতির্বিজ্ঞানে  ভোটিং  সেকেন্ড (সংসদীয় কার্যবিধি), একটি মোশন বা রেজল্যুশনের আলোচনা সমর্থন করার জন্য।  সেনাবাহিনী  সেকেন্ড-ইন-কমান্ড, ব্রিটিশ ও কমনওয়েলথ সেনাদলের একজন উপ সেনাপতি
thumb|সিরিয়াল কেবলগুলি সাধারণত আরএস-২৩২ যোগাযোগের জন্য ব্যবহৃত হয়। সিরিয়াল কেবল হল একটি ধারাবাহিক যোগাযোগের প্রোটোকল ব্যবহার করে দুটি ডিভাইসের মধ্যে তথ্য স্থানান্তর এর কাজে ব্যবহৃত হয় এমন একটি তার। সংযোগকারীর ফর্ম, ব্যবহৃত বিশেষ সিরিয়াল পোর্টের উপর নির্ভর করে। দুটি ডিটিই সরাসরি সংযুক্ত করার জন্য  তারের ওয়্যার্ডটি একটি নাল মডেম ক্যাবল হিসেবে পরিচিত।  কেবল বা তারের সর্বোচ্চ দৈর্ঘ্য একটি তারের সর্বোচ্চ  দৈর্ঘ্য, ট্রান্সমিটার এবং রিসিভার, তারের উপর বড হার, এবং ক্যাপ্যাসিট্যান্স এবং তারের বৈদ্যুতিক প্রতিবিম্বনের বৈশিষ্ট্যগুলির উপর নির্ভর করে। আরএস-২৩২ (RS-232) স্ট্যান্ডার্ড বলে যে একটি অনুবর্তী পোর্টটি ২৫০০ পিএফ এর একটি ক্যাপ্যাসিটিক লোডের জন্য সংজ্ঞায়িত সংকেত বৈশিষ্ট্যগুলি সরবরাহ করতে হবে। এটি একটি নির্দিষ্ট দৈর্ঘ্যের ক্যাবলের বা তারের সাথে সঙ্গতিপূর্ণ নয়। এমপিরিয়াম পরীক্ষা করা বিট রেট, সিরিয়াল পোর্ট, তারের প্রকার এবং দৈর্ঘ্য নির্ভরশীল যোগাযোগ প্রদান করতে পারে, কিন্তু সাধারণত আরএস-২৩২ - সামঞ্জস্যপূর্ণ পোর্টগুলির দ্বারা সর্বাধিক, তারের কয়েক মিটার মিটার দ্বারা সংযুক্ত করা হয়। অন্য সিরিয়াল যোগাযোগ স্ট্যান্ডার্ডগুলি শত শত বা হাজার হাজার মিটারের তারের চালানোর জন্য উন্নততর অভিযোজন। এই তারের  ট্রান্সমিশন দূরত্ব কম কারণ তারের দৈর্ঘ্য ১৫ মিটারের  বেশি যখন তখন প্রতি সেকেন্ডে সর্বোচ্চ বিট  সংখ্যার প্রবাহ সীমিত। এর মানে হল যে ট্রান্সমিটিং এবং সংযোগ প্রাপ্তিগুলি ভূমির উপর রেফারেন্স করা হয়। এটি ক্রয় করতে সস্তা এবং যোগদান এবং সংযোগ করা সহজ। এটি ভারসাম্যহীন সার্কিটগুলির জন্য উপযুক্ত। তারের প্রতিটি প্রান্তটি কেবলমাত্র একটি ডিভাইসের সাথে সংযুক্ত করা যেতে পারে। তথ্যসূত্র  বিষয়শ্রেণী:ইলেক্সটনিক্স বিষয়শ্রেণী:টেলিযোগাযোগ যন্ত্রপাতি
আনা পাউলা ভাসকেস (; জন্ম: ৫ অক্টোবর ২০০০) হলেন একজন মেক্সিকীয় তীরন্দাজ, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৮ সালে তীরন্দাজীতে অভিষেক করা ভাসকেস মেক্সিকোর হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।   প্রারম্ভিক জীবন  আনা পাউলা ভাসকেস ২০০০ সালের ৫ই অক্টোবর তারিখে মেক্সিকোর কোয়াউইলায় জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ভাসকেস মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৫৯ পয়েন্ট নিয়ে তিনি ২০তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৫তম স্থান অধিকারী জার্মানির চার্লিন সভার্ৎসের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি আনহেলা রুইস এবং আলেহান্দ্রা ভালেনসিয়ার সাথে মেক্সিকীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৮টি ১০ পয়েন্ট অর্জন করে সর্বমোট ১৯৮৬ পয়েন্ট নিয়ে ৩য় স্থান অধিকার করেছিল। অতঃপর কোয়ার্টার-ফাইনালে তারা জার্মানিকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের কাছে ৫–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা নেদারল্যান্ডসকে পরাজিত করে ব্রোঞ্জ পদক জয়লাভ করেছে।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী তীরন্দাজ বিষয়শ্রেণী:মেক্সিকোর অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
মিহির রঞ্জন হালদার (জন্ম: ১৯৬১) একজন বাংলাদেশী প্রকৌশলী ও শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক ও বিশ্ববিদ্যালয়টির সাবেক উপাচার্য।  জন্ম তিনি ১৯৬১ সালে খুলনার বটিয়াঘাটা উপজেলার পারবটিয়াঘাটা গ্রামে জন্মগ্রহণ করেন। তার বাবা হরেন্দ্র নাথ হালদার ও মায়ের নাম সুন্দরী হালদার।  শিক্ষাজীবন মিহির রঞ্জন হালদার তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী থেকে ১৯৮২ সালে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ইউনিভার্সিটি অব স্ট্র্যাথক্লাইড থেকে ১৯৯১ সালে এমএসসি ইঞ্জিনিয়ারিং ও ভারতের ইন্ডিয়ান ইনস্টিটিউট অফ টেকনোলজি, খড়গপুর থেকে ২০০২ সালে পিএইচডি ডিগ্রি অর্জন করেন।  কর্মজীবন মিহির রঞ্জন হালদার ১৯৮৪ সালে তৎকালীন বিআইটি, রাজশাহীতে প্রভাষক হিসেবে যোগ দেন। ১৯৮৬ সালে একই পদে যোগ দেন বিআইটি, খুলনায়। এরই ধারাবাহিকতায় তিনি ১৯৮৭ সালে সহকারী অধ্যাপক, ২০০২ সালে সহযোগী অধ্যাপক ও ২০০৪ সালে মেকানিক্যাল ইঞ্জিনিয়ারিং বিভাগে অধ্যাপক পদে উন্নীত হন।  কর্মজীবনে অধ্যাপনার পাশাপাশি তিনি কুয়েটের মেকানিক্যাল ইঞ্জিনিয়ারিং অনুষদের ডিন, একাধিক বিভাগের বিভাগীয় প্রধান, শিক্ষার্থী হলের প্রভোস্ট, পরিচালক (গবেষণা ও সম্প্রসারণ), কুয়েটের শিক্ষক সমিতির সাধারণ সম্পাদক, রুয়েটের সিন্ডিকেট সদস্যসহ বিভিন্ন গুরুত্বপূর্ণ দায়িত্ব পালন করেন।  মিহির রঞ্জন হালদার ২০২২ সালের ১ সেপ্টেম্বর খুলনা প্রকৌশল ও প্রযুক্তি বিশ্ববিদ্যালয়ের (কুয়েট) উপাচার্য হিসেবে নিয়োগ লাভ করেন। ২০২৪ সালের ১২ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।  প্রকাশনা দেশে ও বিদেশের বিভিন্ন জার্নালে তার ৪০টির বেশি গবেষণাপত্র প্রকাশিত হয়েছে।  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী প্রকৌশলী বিষয়শ্রেণী:আইআইটি খড়গপুরের প্রাক্তন শিক্ষার্থী বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য
জলদস্যুতা, দস্যূদের জীবনী, জাহাজ ও ঘটনা বিষয়ক নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা জলদস্যুতা বিষয়ক টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বিদ্যমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।  নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  জলদস্যুতা সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  জলদস্যুতা সম্পর্কিত নিবন্ধসমূহের শেষে {{প্রবেশদ্বার দণ্ড|জলদস্যুতা}} যুক্ত করতে পারেন। বিষয়শ্রেণী:জলদস্যুতা প্রবেশদ্বার